As jy jou bekommernisse reeds by God afgelaai het, maak tog seker dat jy hulle nie dalk die volgende dag weer gaan oplaai nie – ons doen dit tog so graag, en dit is 'n blyk van liggelowigheid.
Ons het 933 gaste aanlyn Woodridge College sal herbou word | News24
Woodridge College sal herbou word
Dit sal sal “minstens ’n jaar duur” om die verwoesting by die Woodridge College in Thornhill weens wegholbrande te herstel. Foto:VERSKAF
VERWOESTENDE brande in die Thornhill-gebied het meer as die helfte van Woodridge Preparatory and College oor die naweek in puin gelê.
Verslae ouers, leerlinge en onderwysers het Sondag gaan kyk na die puin, wat eens woon-kwartiere en klaskamers was.
Almal, asook alle diere op die skoolterrein, is Saterdagoggend ontruim voordat die vlammesee die terrein verswelg het. Meer as die helfte van die skool is oor die naweek in puin gelê.
Paul Lynch, adjunkvoorsitter van Woodridge se beheerraad, sê dit sal minstens ’n jaar duur om die skade aan die skool te herstel.
Lynch het gepraat ná ’n vergadering met ouers en leerlinge wat Maandagoggend by die Nelson Mandelabaai-stadion gehou is.
Teen Maandag was die brande om die skool egter onder beheer, sê Lynch. “Ons het Sondag saamgespan om brandstroke te skep. Ons is vol vertroue dat die brande nou onder be-heer is, buiten ’n paar klein brande wat nou en dan opvlam. Die brandweer is steeds op die toneel, maar daar is tans geen rede tot kommer dat dit weer sal opvlam nie.”
Volgens Lynch het ongeveer 60% tot 65% van die skool onherstelbare skade gely. “Die versekeraars was reeds by die skool, en ons werk aan planne om die skool so gou as moontlik te herbou. Ek is nie ’n bouer nie, maar ek skat dit sal minstens ’n jaar neem.”
Die ontvangslokaal, hoofsaal, sekere van die koshuise, die skool se kerk, dele van die voorbereidingskool, musiekskool en van die onderwysers se wooneenhede het afgebrand. Genadiglik het historiese geboue behoue gebly.
Tog sal dit nie die skool se akademiese be-drywighede kelder nie, benadruk Lynch.
“Die kinders se opvoeding is vir ons die belangrikste. Die skool is ook hul tuiste, en ons moet dit vir hulle herbou.
“Gelukkig is die meeste van ons klaskamers steeds onbeskadig. Ons het die proses begin om tydelike klaskamers in te rig, en sal oor drie weke soos gewoonlik kan voortgaan.”
Die skool se vakansie is vervroeg, met leerlinge wat op 4 Julie sal terugkeer en dadelik eksamens sal begin skryf. “Ons is vasberade om as ’n normale skool voort te gaan, en ons sportwedstryde sal ook hervat word.”